Давід Сільва

Даві́д Хасуэ́ Хіме́нес Сі́льва (; нар. , Аргінегін, Канарскія астравы, Іспанія) — іспанскі футбаліст, паўабаронца. Ігрок нацыянальнай зборнай Іспаніі (2006—2018), чэмпіён свету 2010, чэмпіён Еўропы 2008 і 2012 у складзе нацыянальнай каманды. Давід з’яўляецца ўніверсальным іграком, які здольны гуляць на абодвух флангах і ў цэнтры паўабароны. Адной з галоўных якасцей Сільвы лічыцца ўмелая арганізацыя каманднай гульні. Давід выдатна бачыць поле, валодае добрым «апошнім» пасам, пастаўленым ударам, якім, праўда, карыстаецца зрэдку.

 Клубная кар’ера 
Кар’ера Давіда пачалася ў «Эйбары», куды ён перайшоў на правах арэнды з «Валенсіі», забіўшы за сезон 5 галоў. У сезоне 2005/06 Сільва быў аддадзены ў арэнду ў «Сельту», дзе згуляўшы 34 матчы і забіўшы 4 галы, зарэкамендаваў сябе як будучая зорка. 21 чэрвеня 2007 года Сільва падоўжыў кантракт з «Валенсіяй» на сем гадоў.

30 чэрвеня 2010 года было абвешчана аб пераходзе Давіда ў «Манчэстэр Сіці». Сума трансферу склала 28,5 мільёнаў еўра, а кантракт з «гараджанамі» быў разлічаны на 5 гадоўОфициально: Давид Сильва подписал контракт с Манчестер Сити . footbolla.net.ru. У новым клубе Сільва раскрыўся па новаму, на пару з Тэвесам, іспанец быў прызнаны спецыялістамі адным з самых грозных ігракоў у лізе. У сезоне 2011/12, не зважаючы на тое, што да клуба далучыліся такія майстры, як Серхіа Агуэра і Самір Насры, Давід не толькі не згубіўся ў іх зорнай кампаніі, але і стаў вылучацца на іх фоне. У 2019 годзе стаў капітанам каманды.

У жніўні 2020 года перайшоў у «Рэал Сасьедад»Давид Сильва перешел в «Реал Сосьедад». Контракт – до 2022 года. by.tribuna.com. У ліпені 2023 года абвясціў пра завяршэнне кар’еры.

 Міжнародная кар’ера 
Давід дэбютаваў у нацыянальнай зборнай Іспаніі ў таварыскім матчы супраць зборнай Румыніі 15 лістапада 2006 года. Ён таксама згуляў у пераможным матчы супраць зборнай Англіі. Паказаўшы добрую гульню ў першых матчах, Сільва захаваў месца ў зборнай. У таварыскім матчы супраць зборнай Грэцыі 22 жніўня 2007 года, які завяршыўся перамогай іспанцаў з лікам 3:2, Сільва забіў 2 галы. Давід браў удзел у трыўмфальным для іспанскай зборнай чэмпіянаце Еўропы 2008, у паўфінальным матчы супраць зборнай Расіі, якая скончылася з лікам 3:0 на карысць пірэнейцаў, ігрок забіў трэці гол на 82-й хвіліне.

 Дасягненні 
 Клубныя 
 Валенсія:
 Уладальнік Кубка Іспаніі: 2008
 Бронзавы прызёр чэмпіянату Іспаніі: 2010

 Манчэстэр Сіці:
 Чэмпіён Англіі (4): 2012, 2014, 2018, 2019
 Уладальнік Кубка Англіі (2): 2011, 2019
 Уладальнік Кубка Футбольнай лігі (5): 2014, 2016, 2018, 2019, 2020
 Уладальнік Суперкубка Англіі (2): 2012, 2019

 Рэал Сасьедад:
 Уладальнік Кубка Іспаніі: 2020

 Міжнародныя 
 Іспанія
 Чэмпіён свету: 2010
 Чэмпіён Еўропы (2): 2008, 2012

 Крыніцы 

 Спасылкі 

Катэгорыя:Футбалісты Іспаніі
Катэгорыя:Ігракі зборнай Іспаніі па футболе
Катэгорыя:Ігракі ФК Валенсія Месталья
Катэгорыя:Ігракі ФК Валенсія
Катэгорыя:Ігракі ФК Эйбар
Катэгорыя:Ігракі ФК Сельта
Катэгорыя:Ігракі ФК Рэал Сасьедад
Катэгорыя:Ігракі ФК Манчэстэр Сіці
Катэгорыя:Чэмпіёны свету па футболе
Катэгорыя:Чэмпіёны Еўропы па футболе